หุ้นดาวโจนส์ปิดบวก 88.85 จุด
ดัชนีดาวโจนส์ตลาดหุ้นนิวยอร์กปิดบวก88.85 จุดที่ 15,224.69 จุด ตลาดจับตาผลประกอบการเอกชนไตรมาส 2 ด้านราคาน้ำมันลดลง 8 เซนต์
29 ต.ค. 2565

ดัชนีดาวโจนส์ตลาดหุ้นนิวยอร์กปิดบวก88.85 จุดที่ 15,224.69 จุด ตลาดจับตาผลประกอบการเอกชนไตรมาส 2ด้านราคาน้ำมันลดลง 8 เซนต์
ดัชนีเฉลี่ยอุตสาหกรรมดาวโจนส์ปิดที่ 15,224.69 จุด เพิ่มขึ้น 88.85 จุด หรือ +0.59% ดัชนี NASDAQ ปิดที่ 3,484.83 จุด เพิ่มขึ้น 5.45 จุด หรือ +0.16% ดัชนี S&amp;P500 ปิดที่ 1,640.46 จุด เพิ่มขึ้น 8.57 จุด หรือ +0.53%
ตลาดหุ้นนิวยอร์กปรับตัวขึ้นตั้งแต่ตลาดเปิดทำการ ทั้งนี้ นักลงทุนกำลังจับตาดูการประกาศผลประกอบการประจำไตรมาสที่ 2 ของบริษัทจดทะเบียนต่างๆ ซึ่งจะเริ่มด้วย อัลโค บริษัทผู้ผลิตอัลลูมิเนียมรายใหญ่ หลังปิดตลาดในวันจันทร์ แม้ไม่คาดหวังว่าบริษัทต่างๆจะมีรายได้เพิ่มขึ้นเป็นพิเศษหรือน่าประทับใจมากนัก อย่างไรก็ตาม นักลงทุนให้ความสนใจว่าบริษัทต่างๆจะพูดถึงอนาคตในครึ่งปีหลังของบริษัทตัวเองอย่างไรมากกว่า
ทั้งนี้ อัลโค อัลโคเผยผลประกอบการขาดทุนยับ 119 ล้านดอลลาร์สหรัฐในไตรมาสที่ 2 ทั้งที่ช่วงเดียวกันปีก่อน ขาดทุนเพียง 2 ล้านดอลลาร์สหรัฐฯเท่านั้น เนื่องจากได้รับลกระทบจากราคาอัลลูมิเนียมตกต่ำ ราคาหุ้นของอัลโคก็ร่วงลง 5% หลังปิดตลาดด้วย
นอกจากนี้ นักลงทุนจับตาดูกระทรวงพาณิชย์สหรัฐจะเปิดเผยตัวเลขสต็อกสินค้าและยอดค้าส่งเดือนพ.ค.ในวันพุธนี้เวลา 21.00 น.ตามเวลาไทย ซึ่งมีการคาดการณ์ว่าสต็อกสินค้าภาคค้าส่งจะเพิ่มขึ้น 0.3% และยอดค้าส่งจะเพิ่มขึ้น 0.4%
ขณะที่ ราคาน้ำมันดิบตลาดไนเม็กซ์ สหรัฐ งวดส่งมอบเดือน ส.ค. ลดลง 8 เซนต์ หรือ -0.08เปอร์เซ็นต์ ปิดที่ 103.14 ดอลลาร์สหรัฐต่อบาร์เรล ส่วน เบรนท์ ลอนดอน งวดส่งมอบเดือนเดียวกัน ลดลง 29 เซนต์ ปิดที่ 107.43 ดอลลาร์ต่อบาร์เรล